‘মহাকুম্ভ চলাকালীন সঙ্গমের জল দূষিত ছিল না, স্নানের উপযুক্ত’, ‘উলটো সুর দূষণ নিয়ন্ত্রণ পর্ষদের

প্রয়াগরাজ: মহাকুম্ভের (Mahakumbh) জল (Watar) দূষিত (Polluted) নয়! নেই বিপজ্জনক ব্যাকটিরিয়ার জীবাণু, এমনটাই দাবি করেছে কেন্দ্রীয় দূষণ নিয়ন্ত্রণ পর্ষদ (সিপিসিবি) (Central Pollution Control Board)।

সম্প্রতি ২৬ ফেব্রুয়ারি শেষ হয়েছে প্রয়াগরাজে চলা ৪৫ দিনের মহাযজ্ঞ। মহাকুম্ভের জলে জীবাণু আছে, এমনকি এই জলে মলের জীবাণু আছে কুম্ভ চলাকালীন এমনটাই রিপোর্ট দিয়েছিল পর্ষদ। জলের নমুনায় মল কলিফর্মের মাত্রা উদ্বেগজনকভাবে খুঁজে পাওয়া গেছে।

সেই সময় পর্ষদের রিপোর্ট নিয়েও জোর চাঞ্চল্য তৈরি হয়। ড্যামেজ কন্ট্রোলে নামেন উত্তরপ্রদেশের মুখ্যমন্ত্রী যোগী আদিত্যনাথ। মুখ্যমন্ত্রী দাবি করেন, সঙ্গমের জল স্নানের তো বটেই, পানেরও উপযুক্ত।

আরও পড়ুন: জিএসটি হার আরও কমানো হবে, বার্তা নির্মলা সীতারামনের

এবার সেই পর্ষদের দাবি হল সঙ্গমের জলে কোনও জীবাণু নেই। পর্ষদের রিপোর্ট নিয়ে ফের নতুন করে চাঞ্চল্য তৈরি হয়েছে। জাতীয় পরিবেশ আদালতে নতুন রিপোর্ট দিয়ে কেন্দ্রীয় দূষণ নিয়ন্ত্রণ পর্ষদ বলছে, প্রয়াগরাজের সঙ্গমের জল মহাকুম্ভের সময় স্নানের উপযুক্ত ছিল। ওই জলে বিপজ্জনক ব্যাকটিরিয়া ছিল না।

সরকারের দাবি অনুযায়ী, মেলা শেষ হওয়া কুম্ভে ডুব দিয়েছেন ৬০ কোটির বেশি মানুষ।

এদিকে মেলা শেষে দূষণ নিয়ন্ত্রণ পর্ষদও ৯০ ডিগ্রি ঘুরে উলটো পথে হাঁটছে। কেন্দ্রীয় এজেন্সির ওয়েবসাইটে গত ৭ মার্চ নতুন একটি রিপোর্ট প্রকাশ করা হয়েছে। তাতে দাবি করা হয়েছে, বিভিন্ন জায়গা থেকে বিভিন্ন রকম তথ্য উঠে আসছে। তাই নতুন করে নমুনা সংগ্রহ করার প্রয়োজন পড়েছে। পর্ষদের দাবি, সার্বিকভাবে গোটা সঙ্গম এলাকার হিসাব করলে জলের মান ঠিকই ছিল। স্নানের উপযুক্ত ছিল।”

গত ১২ জানুয়ারি থেকে গঙ্গার পাঁচটি জায়গায় এবং যমুনা নদীর দুটি জায়গা থেকে জলের নমুনা সংগ্রহ করা হয়। একই জায়গায় আলাদা আলাদা দিনে এই জলের নমুকা কালেক্ট করা হয়েছিল। এমনকি সপ্তাহে দুবার করে নমুনা সংগ্রহ করা হয়। বিশেষ তিথি অনুযায়ী জলের নমুনা সংগ্রহ করা হয়েছে। কিন্তু সব মিলিয়ে দেখা গেছে, সার্বিকভাবে সঙ্গমের জল স্নানের উপযুক্তই ছিল’।

প্রশ্ন উঠেছে, মহাকুম্ভ শেষ হয়ে গেছে। তার পরেও আবার কেন পর্ষদের নতুন করে রিপোর্ট পেশের প্রয়োজনীতা পড়ল? আগেই বা কেন দূষিত বলা হল, এখনই বা কেন জীবাণু নেই বলে দাবি করা হচ্ছে? বিভিন্ন ধরনের প্রশ্ন নিয়ে ফের নতুন সঙ্গমের জল নিয়ে জটিলতা তৈরি হচ্ছে।