পূর্ব বর্ধমানের হাটগাছা গ্রামে তীব্র জল সঙ্কট! চরম সঙ্কটে স্থানীয়রা

ওয়েব ডেস্ক : তীব্র জল সঙ্কট (Water crisis ) পূর্ব বর্ধমান (East Burdwan) জেলার কালনা দু’নম্বর ব্লকের কল্যানপুর পঞ্চায়েতের অন্তর্গত হাটগাছা গ্রামে। গত দু’বছর ধরে সেখানে নাকি জলের সমস্যা দেখা গিয়েছে। অভিযোগ, বাড়িতে বাড়িতে জলের কল বসানো হলেও, সেখান থেকে জল পাওয়া যাচ্ছে না। ফলে সেখানকার সাধারণ মানুষ চরম দুর্ভোগের মধ্যে পড়েছেন। যার ফলে বহু মানুষকে একপ্রকার জল ছাড়াই দিন কাটাতে হচ্ছে।

জানা গিয়েছে, মাসখানেক আগে ওই গ্রামের বাড়িতে বাড়িতে পানীয় জলের (Water) কল বসানো হয়েছে। গ্রামবাসীদের বিশুদ্ধ জল দেওয়ার জন্য এই ব্যবস্থা করা হয়েছিল। কিন্তু বাস্তবে সেই কলগুলি থেকে জল পাওয়া যাচ্ছে না বলে অভিযোগ। ফলে দীর্ঘদিন ধরে অচলঅবস্থায় পড়ে রয়েছে কলগুলি।

আরও খবর : আসছে হাড়কাঁপানো শীতের স্পেল! নতুন সপ্তাহে কততে নামবে কলকাতার পারদ?

জানা যাচ্ছে, দীর্ঘ দিন না ব্যবহার হওয়ার কারণে কলের মুখ গুলিতে জং পড়ে গিয়েছে। অনেকে আবার কলের মুখগুলিকে বস্তা ও কাপড় দিয়ে বেঁধে রেখেছেন। সূত্রের খবর, যাতে কলের ভিতরে আবর্জনা না ঢোকে, সেই কারণেই কলের মুখগুলি বেঁধে রাখা হয়েছে।

স্থানীয়দের অভিযোগ, জল না পাওয়ার কারণে অনেক দূর থেকে জল আনতে হয়। দ্রুত এই সমস্যা সমাধানের দাবি তুলেছেন তাঁরা। জানা গিয়েছে, জলের জন্য প্রতিদিন দেড় কিলোমিটার দূরে যেতে হয় গ্রামবাসীদের। ফলে বয়স্ক মানুষ, মহিলা ও পড়ুয়ারা চরম ভোগান্তির মধ্যে পড়েছেন।